BEKEZDÉSFORMÁTUMOK

A bekezdések elrendezésére vonatkozó beállításokat a Formátum menü Bekezdés parancsával adhatjuk meg. A formátumozás itt is a kijelölt bekezdésekre vagy az aktuális, azaz a kurzort tartalmazó bekezdésre vonatkozik.

A bekezdések elrendezésével kapcsolatos legáltalánosabb formátumokat a Behúzás és térköz fülön találjuk.

Az Igazítás legördülő lista elemeivel a bekezdések sorainak margók közötti elrendezését állítjuk be.

Balra zárt

A Word XP az Office XP irodai programcsomag része, mely tartalmazza még az Excel táblázatkezelő, az Access adatbázis-kezelő, a PowerPoint prezentációs, valamint az Outlook csoportmunka-támogató programot.

Középre zárt

A Word XP az Office XP irodai programcsomag része, mely tartalmazza még az Excel táblázatkezelő, az Access adatbázis-kezelő, a PowerPoint prezentációs, valamint az Outlook csoportmunka-támogató programot.

Jobbra zárt

A Word XP az Office XP irodai programcsomag része, mely tartalmazza még az Excel táblázatkezelő, az Access adatbázis-kezelő, a PowerPoint prezentációs, valamint az Outlook csoportmunka-támogató programot.

Sorkizárt

A Word XP az Office XP irodai programcsomag része, mely tartalmazza még az Excel táblázatkezelő, az Access adatbázis-kezelő, a PowerPoint prezentációs, valamint az Outlook csoportmunka-támogató programot.

A Vázlatszint rovat segítségével beállítjuk a bekezdés helyét a Vázlat nézetben megjelenített hierarchiában.

A Behúzás csoport beállításainak segítségével a bekezdés széleinek a margóktól való távolságát határozzuk meg.

A Balról és Jobbról rovatok segítségével a bekezdés bal és jobb margótól való távolságát állítjuk be. A Típusa legördülő lista segítségével lehetőségünk van a bekezdés első, vagy az első kivételével az összes többi sorának behúzására is. Az első sor behúzásához az Első sor listaelemet, a többi sor behúzásához a Függő listaelemet kell választanunk.

A behúzás mértékét a Méret léptethető mezőben állítjuk be.

Behúzás balról

A Word XP az Office XP irodai programcsomag része, mely tartalmazza még az Excel táblázatkezelő, az Access adatbázis-kezelő, a PowerPoint prezentációs, valamint az Outlook csoportmunka-támogató programot.

Behúzás jobbról

A Word XP az Office XP irodai programcsomag része, mely tartalmazza még az Excel táblázatkezelő, az Access adatbázis-kezelő, a PowerPoint prezentációs, valamint az Outlook csoportmunka-támogató programot.

Első sor behúzása

A Word XP az Office XP irodai programcsomag része, mely tartalmazza még az Excel táblázatkezelő, az Access adatbázis-kezelő, a PowerPoint prezentációs, valamint az Outlook csoportmunka-támogató programot.

Függő behúzás

A Word XP az Office XP irodai programcsomag része, mely tartalmazza még az Excel táblázatkezelő, az Access adatbázis-kezelő, a PowerPoint prezentációs, valamint az Outlook csoportmunka-támogató programot.

A Térköz csoport beállításaival határozhatjuk meg a bekezdések, illetve a sorok közötti távolságot.

Az Előtte és Utána rovatokban a bekezdések feletti és alatti üres térköz pontban mért nagyságát adhatjuk meg.

A Sorköz legördülő listában a bekezdés sorainak távolságát szabhatjuk meg. Egyes lehetőségek választása esetén a sortávolságot az Értéke rovatban adhatjuk meg.

Szimpla

A Word XP az Office XP irodai programcsomag része, mely tartalmazza még az Excel táblázatkezelő, az Access adatbázis-kezelő, a PowerPoint prezentációs, valamint az Outlook XP csoportmunka-támogató programot.

1,5 sor

Dupla

A Sorköz legördülő listában választható értékeket az alábbi táblázat tartalmazza.

Listaelem

Magyarázat

Szimpla

A sortávolság a betűmérethez viszonyított Normál nagyságú lesz.

1,5 sor

A sortávolság a betűméret másfélszerese lesz.

Dupla

A sortávolság a betűméret kétszerese lesz.

Legalább

A sortávolság mindig legalább az Értéke rovatban megadott nagyságú lesz. Nagyobb betűméret esetén a sortávolság növekedhet.

Pontosan

A sortávolság mindig az Értéke rovatban megadott nagyságú lesz. Nagyobb betűméret esetén a nyomtatásban a sorok egymásra csúszhatnak.

Többszörös

Az Értéke rovatban megadott számmal szorzott és a betűmérethez viszonyított sortávolság.

A Bekezdés párbeszéd panel Szövegbeosztás fülén a bekezdések tördelésével kapcsolatos speciális opciókat állíthatunk be.

A Fattyú- és árvasorok jelölőnégyzet bekapcsolt állapotában a Word automatikusan gondoskodik arról, hogy a többsoros bekezdésből soha ne kerüljön egyetlen sor külön oldalra, illetve ne maradjon az előző oldalon. Ez az opció alapesetben bekapcsolt állapotban van.

Az Egy oldalra jelölőnégyzet használatakor az adott bekezdés minden sora egy oldalra kerül.

Az Együtt a következővel jelölőnégyzet bekapcsolásának hatására a Word a kiválasztott bekezdést a következő bekezdéssel azonos oldalra helyezi el.

Megjegyzés

Speciális esetekben a fenti formátumok beállítása nem lehetséges. Például ha egy bekezdés önmagában hosszabb mint egy oldal, akkor nem választhatjuk az Egy oldalra opciót.

Az Új oldalra jelölőnégyzet bekapcsolása esetén a kiválasztott bekezdés új oldalra kerül.

A Nincs elválasztás lehetőség bekapcsolása esetén a Word Automatikus elválasztás funkciója a kiválasztott bekezdésre nem vonatkozik.

A fenti formák egy részét a Formázás eszköztár alapértelmezett gombjaival, illetve billentyűparancsokkal is beállíthatjuk.

Formátum

Eszköztárgomb

Billentyűkombináció

Balra zárt

CTRL+L

Középre zárt

CTRL+E

Jobbra zárt

CTRL+R

Sorkizárt

CTRL+J

Bal oldali behúzás növelése

CTRL+M

Bal oldali behúzás csökkentése

CTRL+SHIFT+M

Szimpla sortávolság

CTRL+1*

1,5 sor sortávolság

CTRL+5*

Dupla sortávolság

CTRL+2*

*A billentyűkombináció csak az alfanumerikus billentyűk használatakor működik helyesen.

A bekezdések behúzását és a behúzás mértékét a vízszintes vonalzón látható jelek húzásával is megváltoztathatjuk.

FORMÁTUM MÁSOLÁSA

Az ismétlődő betű- és bekezdésformátumokat gyakran egyszerűbb azok ismételt beállítása helyett a Szokásos eszköztár Formátum másolása gombja segítségével lemásolni.

A művelet első lépéseként álljunk a megfelelő formátumokat tartalmazó szövegrészben, vagy jelöljük ki azt. A választott szövegrész formátumainak felvételéhez kattintsunk a Szokásos eszköztár Formátum másolása gombjára. Végezetül a felvett formátumok alkalmazásához jelöljük ki a formátumozni kívánt szövegrészt. Amennyiben nem egy teljes bekezdést jelölünk ki, a Word csak a betűformátumokat másolja át. Egy teljes bekezdés kijelölése esetén a Word a betűformátumok mellett a bekezdésformátumokat is átmásolja.

TIPP

Ha ugyanazt a formátumot a dokumentum több különböző részére szeretnénk lemásolni, a formátumok felvételekor kattintsunk duplán a Formátum másolása gombra. Ennek hatására a funkció addig marad bekapcsolt állapotban, amíg azt a Formátum másolása gombra kattintva vagy az ESC billentyűvel ki nem kapcsoljuk.

OLDALBEÁLLÍTÁS

Az oldalbeállítás során a margók szélességét, a papírméretet és a szöveg papíron való elhelyezkedését határozzuk meg. Ez a beállítás vonatkozhat a teljes dokumentumra vagy annak egy tetszőleges szakaszára. Az Oldalbeállítás parancsot a Fájl menüben találjuk.

A Margók fülön a szöveg lapszélhez viszonyított alapértelmezett távolságát állíthatjuk be.

A Felső, Alsó, Bal és Jobb rovatokban tetszés szerinti margókat állíthatunk be.

A Kötésbeni rovat használatával a dokumentum összefűzéséhez szükséges további helyet hagyhatunk ki a beállított margókon felül a papír jobb és bal szélén. Ezt a területet pepita sávval jelöli a Word az Oldalbeállítás panelen látható mintán.

A lefűzéshez szükséges margót a Kötésmargók helye legördülő lista Bal oldalon elemével a papír bal, a Fent elemével pedig a felső szélére helyezhetjük. Ez a beállítás nem érhető el, ha a dokumentumban egymással szembenéző oldalakat vagy 2 oldal laponként beállítást adtunk meg. A beállítások hatását a Minta csoportban látható stilizált oldalakon követhetjük nyomon.

A Tájolás csoportban állíthatjuk be, hogy a papírra álló vagy fekvő helyzetben nyomtassunk.

Az Oldalak csoport Több oldal listájában adhatjuk meg a több oldalra vonatkozó beállításokat.

Amennyiben a papír mindkét oldalára nyomtatni szeretnénk, válasszuk a Margók tükrözése listaelemet. Ilyenkor a páratlan oldalak jobbra, a páros oldalak balra kerülnek az oldalpárban. Ezek után a Bal és Jobb margót Belső és Külső margóként kezeli a Word.

A Hatókör legördülő lista segítségével határozhatjuk meg, hogy az Oldalbeállítás panelen beállított formátumok a dokumentum mely részére vonatkozzanak. A beállítások a teljes dokumentumra, az aktuális ponttól kezdődően a dokumentum végéig, illetve egy általunk kijelölt szakaszra érvényesíthetjük.

Nézzük meg egy példán keresztül, mire használható az oldalbeállítás funkció. A következő példában bemutatjuk, hogyan lehet a dokumentum egy részére vonatkozóan a dokumentumtól eltérő oldalbeállítást beállítani. Jelöljük ki azt a szövegrészt, amelyre az eltérő beállítások vonatkozzanak.

Kattintsunk a Fájl menü Oldalbeállítás parancsára, majd a megjelenő panel Tájolás csoportjában állítsuk a lapot fekvő helyzetűre. Ezután a Hatókör lenyíló listában válasszuk a Kijelölt szöveg elemet és kattintsunk az OK gombra.

A következő képen a beállítások eredményét láthatjuk:

Váltsunk át Normál nézetre, ahol láthatjuk, hogy a kijelölt szövegrész külön szakaszba került. Ezt a szöveg előtt és mögött látható szakaszhatároló jelek jelzik.

A Hatókör legördülő lista használatával részletesen később, a szakaszformátumok ismertetésekor még foglalkozunk.

Az Alapértelmezés gombra kattintva az Oldalbeállítás panelen beállított formátumokat alapértelmezetté tehetjük az aktuális és ezután minden új dokumentumra vonatkozóan.

A Papírméret fülön a nyomtatásnál használt papír méretét és a papíradagolást állíthatjuk be.

A Papírméret legördülő listában nyomtatótól függően különböző szabvány papírméretek közül választhatunk, de a Szélesség és Magasság rovatok segítségével tetszőleges papírméret beállítására is lehetőségünk van.

A Papírforrás csoportban megadhatjuk, hogy a dokumentum első, illetve többi oldalának nyomtatásakor a lapot melyik lapadagolóból húzza be a nyomtató. Ezek a választási lehetőségek a nyomtató típusától függően eltérőek lehetnek.

Az Elrendezés fülön a dokumentum egyes szakaszaira vonatkozó speciális beállításokat adhatunk meg.

Az Élőfej és Élőláb rovatok segítségével a fejléc és lábléc lapszéltől való távolságát állíthatjuk be.

Az Oldal csoport Függőleges igazítás legördülő listájának segítségével a dokumentum szövegének alsó és felső margó közötti függőleges elrendezését állíthatjuk be. A szöveg elrendezésére négy opció áll rendelkezésünkre. A Felül opció választása esetén a dokumentum szövege a felső margóhoz kerül igazításra. A Középen opció esetében a lap közepére, a Kiegyenlített választása esetén a szöveg a lap teljes területén kerül elosztásra, a Lent opció hatására pedig az alsó margóhoz történik a szöveg igazítása.

Ezekkel a beállításokkal később részletesen foglalkozunk